หลังตื่นนอน พอลืมตามองบนเพดานสีขาว เวลากระพริบตาช้าๆจะเห็นเป็นเส้นสีดำเหมือนสายฟ้าผ่าสักพักนึงก็หายไป อาการแบบนี้จะเป็นเฉพาะหลังตื่นนอนทุกครั้งสายตาผิดปกติหรือป่าวคะ ดิฉันอายุ 30 ปี ทำงานหน้าคอมหลังๆมามีอาการแสบตา กับคันตา แต่ไม่มีอาการตาแดงค่ะ
สวัสดีค่ะ อาการเห็นแสบฟ้าผ่าหรือแสงวาบในตานั้น อาจเกิดจากวุ้นตาเสื่อม หรือน้ำวุ้นตาเสื่อม ซึ่งนอกจากจะทำให้เห็นแสงวาบดังกล่าวแล้ว อาจมองเห็นจุดหรือเส้นสีดำลอยไปลอยมา โดยเฉพาะเวลากรอกตา โดยวุ้นตาเสื่อมอาจทำให้เกิดจอประสาทตาหลุดลอกจนเห็นแสงฟ้าผ่าในตาได้เช่นกัน เป็นภาวะที่อันตราย ควรรีบไปพบจักษุแพทย์เพื่อตรวจเพิ่มเติม แพทย์จะทำการขยายม่านตาและตรวจด้วยเครื่องมือเฉพาะ หากมีการฉีกขาดของจอประสาทตาเกิดขึ้น อาจจำเป็นต้องรักษาด้วยการทำเลเซอร์ค่ะการวินิจฉัยอื่นๆที่เป็นไปได้เช่นการใช้สายตาจ้องหน้าจอมือถือหรือคอมพิวเตอร์นานจนเกินไป ซึ่งไม่อันตราย หากได้พักการใช้สายตาจะดีขึ้น แต่เนื่องจากมีโอกาสเป็นโรคร้ายแรงดังที่กล่าวไปได้เช่นกัน จึงควรรีบไปพบแพทย์เพื่อตรวจดูก่อนค่ะขณะนี้ งดการใช้งานสายตา หากออกกลางแจ้ง ควรใส่แว่นตาดำเพื่อป้องกันแสงแดด